সানিয়া মির্জার ‘মিডাস টাচ’। ইদানীং তিনি যা ধরছেন, তাতেই সোনা ফলছে। পার্টনার মার্টিনা হিঙ্গিসকে সঙ্গে নিয়ে বৃহস্পতিবার টানা ম্যাচ জয়ের বিশ্বরেকর্ড গড়লেন ভারতীয় টেনিস-কন্যা। সিডনি ইন্টারন্যাশনালে মহিলা ডাবলসের ফাইনালে ওঠার পথে টানা ২৯টি ম্যাচ জিতে নিল সানিয়া-মার্টিনা। এমনটাই তো হওয়ার ছিল। এদিন সেটাই হল। এর আগে, ১৯৯৪-এ ২৮টি ম্যাচ জিতে রেকর্ড গড়েছিলেন পুয়ের্তো রিকার গিগি ফার্নান্দেজ ও বেলারুশের নাতাশা জাভেরিভা জুটি। বৃহস্পতিবার সানিয়া-হিঙ্গিস জুটি ৪-৬,৬-৩,১০-৮ হারান শেভেদোভা ও রালুকা ওলারু জুটিকে হারিয়ে সেই রেকর্ড ভাঙলেন। নতুন নজির গড়লেন হায়দরাবাদি তারকা।